S-2572/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. maí 2022, á hendur T-x-x G-x-x S-x-x, kt. [...], [...], Reykjavík, fyrir eftirtalin umferðarlagabrot, með því að hafa: 1. Mánudaginn 15. nóvember 2021, ekið bifreiðinni [...] sviptur ökurétti um Suðurhraun við Miðhraun í Garðabæ, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 12. nóvember 2021, ekið bifreiðinni [...] sviptur ökurétti um Ártúnsbrekku í Reykjavík, en lögregla stöðvaði aksturinn við N1.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Þriðjudaginn 26. október 2021, ekið bifreiðinni [...] sviptur ökurétti um Höfðabakka við Vesturlandsveg í Reykjavík þar sem hann ók aftan á bifreiðina [...] og akstur stöðvaðist.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019. í Reykjavík, en lögregla stöðvaði aksturinn við Kolaportið.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Laugardaginn 20. mars 2021, ekið bifreiðinni [...] sviptur ökurétti og óhæfur til að stjórna henni örugglega vegan áhrifa ávana- og fíkniefna (í blóði mældist amfetamín 105 ng/ml og metamfetamín 590 ng/ml) um Breiðholtsbraut í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 24. mars 2022, var ákærða gert að greiða sekt með dómi Héraðsdómi Reykjavíkur 4. október 2017 meðal annars fyrir akstur undir áhrifum ávana- og fíkniefna. Þá var ákærða gert að greiða sekt með viðurlagaákvörðun 7. febrúar 2020 meðal annars fyrir ölvunarakstur. Loks var ákærða gert að sæta fangelsi í 3 mánuði, skilorðsbundið til tveggja ára, með dómi Héraðsdóms Reykjavíkur 15. júní 2020 meðal annars fyrir ölvunarakstur. Í öllum tilvikum var ákærði sviptur ökurétti tímabundið. Að öðru leyti kemur sakarferill ákærða ekki til skoðunar við ákvörðun refsingar nú.

Verður því miðað við það að ákærða sé nú þriðja sinni, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum áfengis eða ávana- og fíkniefna.

Með framangreindum brotum hefur ákærði rofið skilorð framangreinds dóms frá 15. júní 2020. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Með hliðsjón af dómvenju og ákvæðum 60. og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 196.039 krónur í sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi fyrir S-kvk-þf I-kvk-þf G-kvk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, T-x-x G-x-x S-x-x, sæti fangelsi í 5 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 196.039 krónur í sakarkostnað.

S-kk-nf G-kk-nf